Čak 57 posto građana želi da se prije konačne odluke o privatizaciji četvrtine HEP-a kako bi se otkupila Ina organizira referendum. O tome ne želi glasovati trećina ispitanika, a 10 posto još uvijek o tome nema stajalište, pokazala je RTL-ova anketa koju je provela agencija Promocijaplus

Od 2010. to nije zakonska obveza, nego mogućnost koju Vlada ima na raspolaganju, no ispitanici baš i nisu za to. Braniteljske udruge izrazile su želju da njihove udruge dobiju sedam posto dionica HEP-a, ali više od 55 posto ispitanika nije za to - imaju potporu njih nešto više od trećine.